पाएं अपने शहर की ताज़ा ख़बरें और फ्री ई-पेपरडाउनलोड करें
लुधियाना. पत्नी के साथ अवैध संबंध के शक में एक व्यक्ति ने अपने मौसेरे भाई को तलवार घोंप कर घायल कर दिया। घायल को गंभीर हालत में इलाज के लिए सीएमसी अस्पताल में भर्ती कराया गया। थाना डाबा पुलिस ने आरोपी के खिलाफ केस दर्ज करके गिरफ्तार कर लिया। मंगलवार उसे अदालत में पेश किया गया। जहां से अदालत ने उसे न्यायिक हिरासत में जेल भेज दिया। एसएचओ अश्विनी कुमार ने बताया कि आरोपी गांव लोहारा में रहने वाला मिस्री लाल है।
पुलिस को दिए बयान में गांव लोहारा में रहने वाले अश्विनी कुमार ने बताया कि कुछ समय पहले मिस्री लाल की पत्नी उससे झगड़ा करके मायके चली गई। मिस्री को शक था कि अश्विनी का उसके साथ चक्कर है। इसलिए वह उसके साथ मायके चली गई। 9 जून की सुबह मिस्री अश्विनी के घर में आया। वह पेट में दर्द का बहाना करके घर में घुसा। जैसे ही अश्विनी उसे दवा देने लगा, आरोपी ने कमीज के अंदर छिपा कर रखी तलवार निकाल कर उसके पेट में घोंप दी। पुलिस ने आरोपी को मौके पर ही गिरफ्तार कर लिया गया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn